Tallet som har forandret en generasjon

De færreste trodde streaks skulle få noen særlig betydning da de dukket opp i Snapchat våren 2015. Det framstod som en vanlig, anonym funksjon, slik sosiale medier stadig lager nye funksjoner.

Men to år senere forteller tenåringer over hele Norge til NRK at streaks nærmest har blitt en mani. Det er gått sport i å ha mange på én gang, det er vanlig å ha mellom 20 og 100 stykker gående.

Flere sier faktisk rett ut at de er blitt avhengige.